როლანდ ემერიხი
როლანდ ემერიხი (გერმ. Roland Emmerich); დ. 10 ნოემბერი, 1955) — გერმანელი კინორეჟისორი, სცენარისტი და პროდიუსერი. მისი ფილმების უმრავლესობა გადაღებულია ჰოლივუდში ინგლისურ ენაზე. ემერიხის ფილმების საერთო შემოსავალი მსოფლიოს მასშტაბით 3 მილიარდ აშშ დოლარს აღემატება, ხოლო აშშ-ში 1 მილიარდს აღწევს. ემერიხი დაიბადა შტუდგარტში, დასავლეთ გერმანიაში. 1977 წელს ჩაირიცხა მიუნხენის კინოსა და ტელევიზიის უნივერსიტეტში. პირველი ფილმი „The Noah's Ark Principle“ გადაიღო 1984 წელს, რომელიც ნაჩვენები იქნა ბერლინის 34-ე საერთაშორისო კინოფესტივალზე. 1985 წელს, თავის დასთან ერთად დააფუძნა კინოკომაპანია Centropolis Entertainment. მიღებული აქვს რამდენიმე ჯილდო, მათ შორის სატურნი საუკეთესო რეჟისორისთვის. არის გეი და ლგბტ თემის უფლებების აქტივისტი. 2017 წელს დაქორწინდა ომარ დე სოტოზე.